 **Ministerul Mediului**



**Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI MEHEDINȚI** |

# **DECIZIA ETAPEI DE ÎNCADRARE**

## Nr. 1 din 04.01.2018

Ca urmare a solicitării de emitere a acordului de mediu adresate de **UAT Hinova**, cu sediul în sat Hinova, str. Principală, comuna Hinova , Judetul Mehedinţi, prin Moți Ionică Petrișor, înregistrată la APM Mehedinți cu nr. 15433/08.12.2017, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Mehedinţi decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 14.12.2017 și a completărilor ulterioare, înregistrate cu nr.7 din 03.01.2018 (avizul de gospodărire ape), că proiectul ”**Modernizare drumuri sătești în sat Bistrița, comuna Hinova – Obiect : Pod pe DS2, Km0+373 peste Valea Bojan, sat Bistrița, comuna Hinova, județul Mehedinți**”, propus a fi amplasat în comuna Hinova, sat Bistrița, județul Mehedinți, **nu se supune evaluării impactului** **asupra** **mediului şi nu se supune evaluării adecvate**.

Justificarea prezentei decizii:

**I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

a**) proiectul se încadrează în prevederile Hotărârii Guvernului nr. 445/2009, anexa nr.2 la pct.13.a:)** “*Orice modificari sau extinderi, altele decat cele prevazute la pct.22 din anexa nr.1, ale proiectelor prevazute in anexa nr.1 sau in prezenta anexa, deja autorizate, executate sau in curs de a fi executate, care pot avea efecte semnificative negative asupra mediului*”

b) **descrierea proiectului**:

Scopul investiției este reaizarea podului ce va asigura condiții de acces al locuitorilor pe drumul DS2 în satul Bistrița.

Drumul DS2 pe care este amplasat podețul are 0.855km lungime și are originea în drumul județean DJ606B.

Datorită traficului greu și ploilor podețul s-a degradat și nu mai corespunde cerințelor fiind dimensionat pentru clasa II de încarcare(A10, S40). Podețul existent a fost construit in anii 1970 și necesită o consolidare și amenajare a albiei. De structura podețului în partea din aval este agățată necorespunzător o conductă de apă ce intră în gabaritul liber sub podeț.Elementele principale de rezistență ale suprastructurii și infrastructurii, aparatele de reazem, racordările cu terasamentele, prezintă defecte, degradări și o serie de defecțiuni

Ținând seama de situația actuală s-a propus executarea unui podeț nou din elemente prefabricate din beton armat cu deschiderea de 5.00m.

La capetele podețului sunt prevăzute a se executa două saltele din piatră brută. Albia minoră în zona podețului va fi curățată de depunerile de material solid și vegetația care împiedică scurgerea normală. După închiderea tronsonului de drum unde se găsește podețul afectat se va trece la executarea noului podeț.

Etapele principale pentru realizarea noului podeț sunt următoarele:

- închiderea circulației și devierea acesteia pe o variantă ocolitoare;

- demolarea podețul existent;

- executarea fundațiilor monolite din beton clasa C16/20 ( atât pentru culee cât și pentru aripi);

- montarea elevațiilor (culeelor) prefabricate tip L3 pe fundațiile executate monolit;

- montarea dalelor prefabricate tip D5 pe elevațiile tip L3;

- executarea timpanelor din beton armat monolit clasa C25/30;

- montarea aripilor prefabricate tip A3 pe fundațiile monolite executate;

- executarea drenurilor din spatele culeelor și a aripilor prefabricate;

- executarea umpluturilor din spatele culeelor și aripilor prefabricate;

- executarea betonului de panta, a hidroizolației, a șapei de protecție și a straturilor asfalt - montarea parapetelor combinate pe timpane și a parapetelor metalice direcționale pe rampe;

- executarea saltelelor de piatră brută de la capetele podețului și a pereului din interiorul podețului și dintre aripi.

Caracteristicile tehnice principale ale podețului sunt următoarele:

- lumina = 5.00m;

- parte carosabilă 5.46m, fără trotuare;

- partea carosabilă este marginită de timpane de beton armat monolit clasa C25/30 cu lățimea de 0.50m, prevăzute cu parapete metalice combinate;

- fundațiile podețului sunt realizate din beton simplu monolit clasa C16/20 cu dimensiunile 2.00m (lățime) x 6.46m (lungime) x 1.50m (grosime);

- elevațiile culeelor sunt alcătuite din elemente prefabricate tip L3 care se montează cu macaraua pe un strat de mortar de 1-2cm pe fundațiile monolite; Aceste elemente tip L3 au înălțimea de 3.20m și lățimea de 1.60m. Rosturile de montaj a elementelor tip L3 de 2cm se monteaza cu mortar de ciment M100.

- peste elevațiile tip L3 montate se montează cu macaraua și dalele prefabricate tip D5;

**c)** **cumularea cu alte proiecte:** proiectul propus face parte din proiectul Modernizare drumuri sătești în sat Bistrița, comuna Hinova, județul Mehedinți;

**d) utilizarea resurselor naturale**: necesarul de balast, piatră spartă și nisip de sorturi diferite se vor asigura de la agenții economici autorizați pentru activitatea de extractțe a agregatelor minerale;

**e)** **deseuri generate pe amplasament**: deșeurile rezultate la implementarea proiectului sunt reprezentate de materialul solid (pămînt) și vegetația ce opturează albia din zona podețului, resturi de materiale de construcție și deșeuri menajere provenite de la personalul angajat.

**f)** **emisiile poluante, inclusiv zgomotul si alte surse de disconfort:**

- *Emisii de praf*

Pe perioada execuției lucrărilor de demolare și contruire, datorită mișcărilor de pământ se vor semnala emisii importante de praf și noxe de la gazele de esapament.

* *Emisii apa*

In perioada de execuție a lucrărilor de demolare și construție a podului sursele posibile de poluarea apei sunt datorate manipulării și punerii în operă a materialelor de construcții ( beton, bitum, agregate, etc.) sau pierderi accidentale de combustibili, uleiuri de la utilaje.

- *Poluarea sonoră*

Sursele de *zgomot* sunt reprezentate de: traficul autovehicolelor și utilajele folosite la implementarea proiectului

**g)** **risc de accident datorita tehnologiilor utilizate** - nu se folosesc substanțe poluante;

**h)** **utilizarea existenta a terenului**: terenul pe care se va realiza proiectul propus este situat in intravilanul satului Bistrița, și are categoria de folosință CC – Pod situat în UTR1 conform Certificatului de Urbanism;

**i)relativa abundenta a resurselor naturale din zona, calitatea si capacitatea regenerativa a acestora**: perimetrul studiat nu se află în interiorul niciunei rețele ecologice europene Natura 2000 în România, și nici în apropierea unor Rezervații naturale și Monumente ale naturii.

**j)** **capacitatea de absorbtie a mediului**:

- zonele umede - nu este cazul   
    - zonele costiere - nu este cazul   
    - zonele montane si cele împadurite - nu este cazul

    - parcurile si rezervatiile naturale - nu este cazul

    - ariile clasificate sau zonele protejate prin legislatia în vigoare: nu este cazul, conform Punctului de Vedere nr.2087 din 11.12.2017, emis de Biroul Calitatea Factorilor de Mediu din cadrul APM Mehedinți;

**k) zonele de protecție specială**: nu este cazul

**m)** **ariile in care standardele de calitate a mediului stabilite de legislatia in vigoare au fost deja depasite**: nu este cazul;

**n)** **peisajele cu semnificatie istorica, culturala si arheologica**: comuna Hinova este o zonă cu multe situri arheologice și obiective de patrimoniu, dar care nu se află în aproierea amplasamentului pe care se va implemeta proiectul propus și care nu sunt afectate de implementarea proiectului;

**o)** **extinderea impactului**: local, numai in zona de lucru, pe perioada de execuție;

**p)** **natura transfrontiera a impactului**: prin localizarea și natura sa proiectul nu produce impact de natură transfrontieră;

**r)** **mărimea si complexitatea impactului**: proiectul este unul de mărime mică, iar impactul asupra factorilor de mediu sol, aer, zgomot este direct de complexitate medie pe termen limitat;

**s)** **probabilitatea impactului:** fiind vorba despre un impact iminent asupra mediului și a populației din zonă, probabilitatea procedurii lui este mare, dar cu efecte nesemnificative pe termen lung;

**t) durata, frecvența și reversibilitatea impactului**: câteva luni în funcție de soluția aleasă pentru realizarea structurii rutiere noi;

**u)** pe timpul derulării procedurii nu s-au primit observații din partea publicului.

**II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

* proiectul nu intră sub incidența art.28 al OUG nr.57 privind regimul ariilor naturale protejate conservarea habitatelor naturale, a florei si faunei salbatice, cu modificările și completările ulterioare

1. **Condiţiile de realizare a proiectului:**
   1. ***pentru factor de mediu apa***:

- se vor respecta condițiile impuse în avizul de gospodărire a apelor nr.64 din 21.12.2017, emis de AN – Apele Române – Admin istrația Bazinală de Apă Jiu – SGA Mehedinți

- in perioada de execuție se va delimita foarte bine zona de lucru astfel incât să se elimine orice risc de poluare al apelor de suprafața și subterane din zona;

- se va proceda la acoperirea spațiilor de depozitare a materialelor de unde pot rezulta particule care pot fi antrenate de către apele de suprafață și subterane;

- se vor lua toate măsurile în vederea evitării poluărilor accidentale, în cazul unor astfel de poluări se va interveni operativ;

***b)*** ***pentru factor de mediu aer:***

* folosirea de utilaje periodic verificate tehnic, de generație recentă, dotate cu sisteme catalitice de reducere a poluanților;
* transportul de materiale se va face pe trasee optime;
* încărcătura vrac de pietriș și nisip va fi acoperită în timpul transportului;
* reducerea vitezei de circulației
* măsuri pentru reducerea emisiilor de noxe toxice prin: menținerea utilajelor și mijloacelor de transport în stare tehnică corespunzătoare, impunerea de restricții de viteză pentru mijloacele de transport

***c) măsuri pentru reducere zgomot:***

***- s***e vor asigura măsuri și dotări speciale pentru izolarea și protecția fonică a surselor generatoare de zgomot si vibratii;

- impunerea de restricții de viteză pentru mijloacele de transport;

- folosirea de utilaje și mijloace de transport cu motoare performante dotate cu atenuatoare de zgomot;

- lucrările de realizare a proiectului se vor derula numai pe timpul zilei, fără a creea disconfort populației din vecinătate, respectându-se programul de odihnă al acestora

1. ***pentru factor de mediu sol***:

- se va asigura gestionarea corespunzătoare, prin depozitarea temporară, in locuri amenajate, a tuturor tipurilor de deșeuri, până la ridicarea lor de către societatea de salubrizare autorizată;

- pe perioada de execuție a lucrărilor se vor lua toate măsurile care se impun pentru evitarea contaminării solului cu produse petroliere, provenite de la utilajele tehnologice;

- în cazul producerii unor poluări accidentale în timpul lucrărilor acestea vor fi neutralizate cu substanțe absorbante , vor fi depozitate temporar în recipienți speciali și se vor preda firmelor autorizate în vederea eliminării;

1. ***gestiunea deșeurilor de pe amplasament***:

* volumul total de pamânt excavat și vegetație din albie se va îndepărta de pe amplasament prin grija constructorului.
* cofrajele pentru pod (lemn) se utilizează la 10 cicluri de turnare după care se depreciază și se evacuează ca și deșeu. Deșeul de lemn va fi valorificat la sătenii din zonă ca și lemn de foc.
* deșeurile de materiale de construcție vor fi eliminate de catre firma constructoare
* deșeurile menajere se predau firmei de salubritate de pe raza comunei

1. atât titularul cât și proiectantul vor urmări indeaproape executarea lucrărilor prevăzute in proiect;
2. după executarea lucrărilor de investiții zonele afectate vor fi renaturalizate. Se va nivela cu pământ vegetal și se va înierba;
3. ***Titularul va notifica in scris Agenția pentru Protecția Mediului Mehedinți in următoarele cazuri:***

● în situația în care, după emiterea prezentului act și înaintea obținerii aprobării de dezvoltare (autorizației de construire) proiectul a suferit modificări;

● la finalizarea investiției pentru: verificarea realizării proiectului în conformitate cu cerințele legale și cu condițiile din prezentul act și întocmirii procesului verbal de constatare a respectării tuturor condițiilor impuse.

1. ***Revizuirea deciziei etapei*** de încadrare este obligatorie în următoarele condiții:

* dacă apar elemente noi , necunoscute la data emiterii prezentului act;
* prevederile unor noi reglementări legale o impun;

1. *Decizia etapei de încadrare își păstrează valabilitatea pe toată perioada punerii în aplicare a proiectului*

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**Ing. Dragoș Nicolae TARNIȚĂ**

Întocmit, **Şef Serviciu AAA**

Ing. Mihaela ILIE Biolog Lavinia MATEESCU